Hér að neðan eru svipmyndir frá hjólaárinu 2011 frá mér .... Í byrjun maí hélt Frumherji mótorhjólaskoðunardag hér í eyjum , sem var mjög vel sóttur , stemmingin góð , grillaðar pulsur ofl. !!!! eða .... Þann 8. maí fór ég uppá land og tók suðurlandshring með Gumma #73 , Við fórum á Flúðir í magnaða skoðunarferð . Við fundum Trans Am-inn sem að Jón Steinar átti lengi hér í eyjum . Hann leit nú betur út fyrir nokkrum árum , en ....... Daddi kvaddi Yammann um miðjan maí og kom heim á ZX 10 200820. maí var haldið eitt undarlegasta mótorhjólareis íslandssögunnar , flestir höfðu gaman af þessu uppátæki bræðranna , krómhlunkurinn með sjómannshlunknum um borð fór með sigur af hólmi . Næstu helgi þar á eftir héldu Drullusokkar sýningu í í þróttahúsinu , hér er verið að sjæna og gera klárt fyrir showið . Sýningin var vel sótt . Og mikið magn af pulsum runnu niður hjá gestum í ágætisveðri . Þann 1. júní fóru nokkrir goggar og drullusokkar saman í síðdegisrúnt um suðurlandið . 18. júní héldu nokkrir eðaldrengir úr eyjum í dagsferðalag , já um suðurlandið . Við sníktum kaffi á tjaldstæðinu á Laugarvatni gegn því að Gummi þóttist ætla að laga e-ð í fellihýsi hjá vinafólki sínu . Þessi mynd er tekin 7. júlí þegar að Egill #133 kom til eyja á Hallanum . Ég hitti Rúnar og Jarl 20. júlí á Selfossi við fórum til Reykjavíkur í smá snatterí , svo Nesjavallaleið á Þingvelli , fínasti dagur . Þetta var fyrsti dagurinn í sumarfríinu mínu og daginn eftir byrjaði að rigna og það rigndi fram yfir verslunarmannahelgi þegar að ég kom heim , þannig að ég notaði hjólið ekkert meira það fríið . 3. september var aðalfundur drullusokka haldinn , það var að sjálfsögðu tekinn rúntur fyrr um daginn . 3. stk . Kawasaki GPz 900R ( ZX 900R ) árg. 1986 Kawinn minn til vinstri , Dr. Bjössi í miðjunni og Hilmar lengst til hægri . Flottur dagur og flott kvöld sem að fylgdi í kjölfarið . Svo kom haustið og þá tók við skúraspjallið og vetrardundið . Takk fyrir árið sem var að líða . Kv. Sæþór